### KREDSINFORMATION

# *Februar 2018.*

***Nu nærmer vinterferien sig, og I ønskes alle en rigtig god ferie***

***Når vi vender tilbage, håber vi på at der er gode nyheder om OK-forhandlingerne***

***Der vil komme en ny kredsinformation i uge 9***

***Per Brinckmann***

***Formand Lejre Lærerforening***

Denne kredsinformation vil primært dreje sig om:

Generalforsamling

OK-18

Evaluering af Lokalaftalen

**Generalforsamling d. 12.marts 2018 kl. 17.00 på Hvalsø skole.**

Der indkaldes hermed til generalforsamling.

Her har du lejlighed til sammen med medlemmerne fra øvrige skoler at drøfte alle de udfordringer og problemer, som vi står overfor.

Her har du chancen for sammen med kollegaer at give ris og ros til Lejre Lærerforening.

Der bliver lejlighed til at drøfte, om der er budskaber der skal videreformidles til fx kommunalbestyrelsen i Lejre.

Det er også en valggeneralforsamling

Du skal vælge de personer, der skal repræsentere dig og varetage dine interesser de næste to år.

Der skal vælges formand, næstformand og kasserer for perioden 1.4.2018 til 31.3.2020.

Derudover skal der vælges: 2 kritiske revisorer og 2 revisorsuppleanter.

Vores næstformand Kasper Kerndrup har fået andet arbejde, i Furesø Kommune, så vi skal have valgt ny næstformand.

En af vores kritiske revisorer Inge Skou Olsen har meddelt, at hun ikke ønsker at genopstille til posten, så også her skal vi have valgt en ny

Hvis du ønsker at stille op formand, næstformand eller kassererposten, har du mulighed for at få bragt et valgoplæg i den Kredsinformation, der udsendes i uge 9.

**Dit indlæg skal være modtaget senest d. 28. februar med mail på kredskontoret.**

Der er naturligvis også mulighed for at stille op på selve generalforsamlingen.

Du skal være opmærksom på nedenstående tidsfrister i forhold til generalforsamlingen:

***Du tilmelder dig til spisning hos din TR senest d. 5.marts.***

***D. 1.marts. skal forslag til punkter til dagsordenen være modtaget på kredskontoret.***

***Fra den 1.marts.vil den skriftlige beretning ligge på Lejre Lærerforenings hjemmeside, og der vil ligge et par eksemplarer i papirudgave på skolen/ PPR***

**OK-18**

Som nogle har hørt eller læst så er forhandlingerne om en arbejdstidsaftale på underviserområdet i genoptaget, efter at have været gået i stå/tænkepause

Du kan høre Anders Bondo sige lidt mere om det via linket herunder

<https://www.youtube.com/watch?v=GGG3Gl_ke1Y>

KLs udgangspunkt er ifølge Michael Ziegler

"Vi har det syn, at de gældende arbejdstidsregler fungerer godt, og at vi har en folkeskole, der fungerer bedre og bedre. Vi ønsker ikke at lave en masse ting om”

Det er planen at forhandlingerne på det ”store” bord afsluttes i weekenden, og at organisationer derefter gøres deres aftaler færdige

DLF har lagt forskellige forslag på bordet, men ikke modtaget et eneste forslag fra KL.

TR vil indkalde til klubmøder efter vinterferien, og jeg håber at I vil bakke op. Det er vigtigt, at vi bevarer sammenholdet ikke bare på skolen, men også i foreningen. I skal være opmærksomme på, at det ikke er muligt at afholde ferie, samtidig med, at man er i konflikt. Selvom vi selvfølgelig håber at få landet et resultat, anbefaler vi vores medlemmer ikke at booke ferierejse i april.

Hvis I har aftalt afholdelse af f.eks. 6-ferieuge i april måned, så skal I hurtigst muligt tale med jeres leder om det evt. skal ændres

**Arbejdstid – Lokalaftale.**

Den 8-9 februar var Lejre Kommune og Lejre Lærerforening samlet på Frederiksdal for at evaluere vores lokalaftale, og drøfte en kommende

Vi havde nogle gode dage, og fik talt om forskellige emner. Jeg skal ikke foregøgle at der kommer store ændringer til aftalen, for det gør der ikke. Der kommer ikke tid på opgaverne eller hegn om forberedelsen.

Vi aftalte at vi hver især taler med vores bagland, og mødes igen efter den 5. marts

**Per Brinckmann**

**Formand**

**Hvis du skal på pension**

Når du går på pension, skal du selv gøre kredsen opmærksom på det, hvis du vil overføres til fraktion 4. Du kan sende kredskontoret en mail på 042@dlf.org eller ringe til Anne på kontoret mandag eller torsdag. Reduceringen af dit kontingent sker først, når du er overført og kan ikke laves med tilbagevirkende kraft. Kontingentet for pensionister udgør pt. 106 kr. pr. måned og opkræves helårligt.

**Anne Jensen**

**Til din mødekalender:**

|  |  |
| --- | --- |
| **Dato for møde/ aktivitet** | **Mødets/ aktivitetens tema** |
| 28.2. 2018 | Valgoplæg fra kandidater til de forskellige poster skal være modtaget på kontoret |
| 1.3.2018 | Sidste frist for at få punkter på dagsordenen til generalforsamlingen |
| 5.3. 2018 | Tilmelding til spisning til generalforsamling |
| 12.3.2018 | Generalforsamling på Hvalsø skole |

**Sådan hjælper Danmarks Lærerforening i tilfælde af arbejdsskade.**

Arbejdsskader skal anmeldes hurtigst muligt.

Din arbejdsmiljørepræsentant kan hjælpe dig med at anmelde skaden til myndighederne, og Danmarks Lærerforening kan hjælpe med sagsbehandlingen

Det er vigtigt, at arbejdsskader anmeldes til rette myndigheder og indenfor givne frister. Vær opmærksom på, at du i sidste ende selv er ansvarlig for, at det sker. Er der praktiske problemer med anmeldelsen, kan du få hjælp af dinarbejdsmiljø- eller tillidsrepræsentant eller af din lokale lærerkreds. Foreningen centralt kan yde bistand, hvis du fører sag om erstatning.

Har du brug for at vide mere, kan du kontakte Lejre Lærerforening eller læse mere på foreningens hjemmeside.

**Sådan sender du sagen til Danmarks Lærerforening**

Når arbejdsskaden er anmeldt, kan du inddrage foreningen i sagen, hvis du ønsker det. For at inddrage foreningen skal du henvende dig til din lokale kreds, som kan rådgive dig om spørgsmål om anmeldelse til Arbejdsskadestyrelsen, behandlingsudgifter mm.

Den allerførste, som du skal kontakte er arbejdsmiljørepræsentanten, der ligger inde med de relevante papirer.